Peipohja

pienoiskuva|Kokemäen rautatieasema, aiemmalta nimeltään Peipohjan rautatieasema.

Peipohja on yksi Kokemäen kaupunginosista. Se on osa Kokemäen keskustaajamaa, sijaiten noin kaksi kilometriä keskustan lounaispuolella. Peipohjan lävitse kulkevat Valtatie 2 ja Tampere–Pori-rata. Kokemäki–Rauma-rata erkanee Tampereen radasta Peipohjassa. Vuonna 2018 asukasluku postinumeroalueella 32810 Peipohja oli 1 794.

Peipohjassa sijaitsee Satakunnan ammattiopiston Kokemäen toimipisteSataedu . Peipohjan alakouluKokemäen peruskoulut  sekä päiväkotiKokemäen kaupunki/varhaiskasvatus lopettivat toiminnan v. 2016. Peipohjan alakoulu purettiin v. 2023. Peipohjassa on runsaasti PK-yrityksiä. Sen sijaan kaupalliset palvelut ovat hävinneet 1990- ja 2000-lukujen aikana.

Peipohjassa on myös Kokemäen rautatieasema, joka tunnettiin aikaisemmin Peipohjan aseman nimellä. Rautatieasema-alue on Museoviraston inventoima valtakunnallisesti merkittävä rakennettu kulttuuriympäristö.Museovirasto Peipohjan pikavuoropysäkillä pysähtyvät kaikki Helsingin ja Porin väliä kulkevat linja-autot. Ainoastaan osa niistä kiertää Kokemäen keskustan kautta.Satakunnan Liikenne

 Lähteet 

 Aiheesta muualla 
Peipohjan rautatieasema 1895–1984 YouTube.

Luokka:Kokemäki
Luokka:Satakunnan maakunnan entiset taajamat